text: ইয়োশিহিদে সুগা (菅 義偉, Suga Yoshihide, জন্ম ৬ ডিসেম্বর ১৯৪৮) একজন জাপানি রাজনীতিবিদ। তিনি বর্তমানে লিবারেল ডেমোক্র্যাটিক পার্টির সভাপতি এবং জাপানের প্রধানমন্ত্রী হিসেবে দায়িত্ব পালন করছেন। নির্বাচন পরবর্তী ও আনুষ্ঠানিক যোগদানের মধ্য দিয়ে সুগা রেইওয়া যুগের নতুন প্রথম নতুন প্রধানমন্ত্রী হবেন। সুগা পূর্বে শিনজো আবের প্রধান মন্ত্রিপরিষদ সচিব ছিলেন এবং তিনি জাপানের ইতিহাসের দীর্ঘকাল দায়িত্ব পালনকারী প্রধান মন্ত্রিপরিষদ সচিব ছিলেন। তিনি ১৯৯৬ সাল থেকে হাউজ অব রিপ্রেজেন্টেটিভের কানাগাওয়া ২য় জেলার প্রতিনিধিত্ব করছেন এবং ২০০৬ থেকে ২০০৭ সালে প্রধানমন্ত্রী হিসেবে আবের প্রথম ক্ষমতা গ্রহণকালে স্বরাষ্ট্র ও যোগাযোগ মন্ত্রণালয়ের মন্ত্রী হিসেবে দায়িত্ব পালন করেন।
  
  ২০২০ সালের সেপ্টেম্বর মাসে আবে তার শারীরিক সমস্যার কারণে পদত্যাগের ঘোষণা দিলে সুগা ২০২০ এলডিপি নেতৃত্বের নির্বাচনে প্রার্থিতার ঘোষণা দেন। ১৪ই সেপ্টেম্বর তিনি এলডিপির নতুন সভাপতি হিসেবে নির্বাচিত হন এবং ফলশ্রুতিতে তিনি সম্রাট নারুহিতোর নিকট থেকে নতুন প্রধানমন্ত্রী হিসেবে সরকার গঠনের আমন্ত্রণ পাবেন।
  
  প্রারম্ভিক জীবন
  সুগা আকিতা প্রশাসনিক জেলার ওগাচি (বর্তমানে ইয়ুজাওয়া) গ্রামাঞ্চলে এক স্ট্রবেরি কৃষকের পরিবারে জন্মগ্রহণ করেন। ইয়ুজাওয়া উচ্চ বিদ্যালয় থেকে পড়াশোনা শেষ করে তিনি টোকিওতে পাড়ি জমান। সেখানে তিনি হোসেই বিশ্ববিদ্যালয় থেকে ১৯৭৩ সালে আইনে স্নাতক ডিগ্রি অর্জন করেন। সুগা হোসেই বিশ্ববিদ্যালয়ে ভর্তি হয়েছিলেন কারণ এটি তখন সবচেয়ে কম খরচে উচ্চ শিক্ষা সম্পন্ন করার মত বিশ্ববিদ্যালয় ছিল। তিনি বিশ্ববিদ্যালয়ের খরচ মেটানোর জন্য একটি কার্ডবোর্ডের ফ্যাক্টরিতে কাজ করতেন।
  
  রাজনৈতিক জীবন
  বিশ্ববিদ্যালয় থেকে স্নাতক সম্পন্ন করার পর সুগা হাউজ অব কাউন্সিলর নির্বাচন ক্যাম্পেইনে কাজ করেন। এরপর তিনি ১১ বছর এলডিপির ডায়েট সদস্য হিকোসাবুরো ওকোনোগির সহকারী হিসেবে কাজ করেন। সুগা রাজনীতিতে নিজের কর্মজীবন গড়ার লক্ষ্যে ১৯৮৬ সালের অক্টোবর মাসে এই পদ থেকে অব্যহতি নেন। ১৯৮৭ সালের এপ্রিল মাসে তিনি ইয়োকোহামা সিটি কাউন্সিলের জন্য নির্বাচিত হন। এর জন্য তিনি পায়ে হেটে ঘরে ঘরে গিয়ে ক্যাম্পেইন করেন এবং ৩০,০০০ বাড়িতে যান। তিনি ব্যস্ত রেলস্টেশনে বক্তৃতা দেওয়ার অনুশীলনের অগ্রদূত, যা বর্তমানে জাপানি রাজনৈতিক প্রার্থীরা অহরহ অনুশীলন করে থাকেন।
  
  প্রধানমন্ত্রী (২০২০-বর্তমান)
  সুগা ২০২০ সালের ১৪ই সেপ্টেম্বর লিবারেল ডেমোক্র্যাটিক পার্টির সভাপতি পদের জন্য নির্বাচিত হন। তিনি মোট ৫৩৪টি ভোটের মধ্যে ৩৭৭টি ভোট পান। নির্বাচনের পরে সুগা চলমান কোভিড-১৯ মহামারী মোকাবেলা ও অর্থনীতিকে পুনরুজ্জীবিত করার লক্ষ্যে নীতি-নির্ধারণী আলোচ্যসূচির রূপরেখা তৈরি করেন। তিনি আঞ্চলিক ব্যাংকসমূহকে একত্র করা ও জাপানে মোবাইল ফোনের খরচ কমানো বিষয়ে তার পুরনো ইচ্ছার পুনরাবৃত্তি করেন।
  
  ব্যক্তিগত জীবন
  সুগার স্ত্রী মারিকো তার সহকর্মী হিকোসাবুরো ওকোনোগির বোন। এই দম্পতির তিন পুত্র রয়েছে।
  
  সুগার সুস্থ্য থাকার নিত্যনৈমিত্তিক কাজের তালিকায় রয়েছে প্রতিদিন সকালে ১০০ বার ওঠাবসা করা ও ৪০ মিনিট হাঁটা এবং প্রতিরাতে ১০০ বার ওঠাবসা করা। তিনি ওজন কমানোর জন্য একজন ডাক্তারের পরামর্শ অনুযায়ী এই কাজগুলো শুরু করেন এবং চার মাসে ১৪ কেজি ওজন কমিয়েছিলেন।
  
  তথ্যসূত্র
  
  বহিঃসংযোগ
  
   
  
  বিষয়শ্রেণী:১৯৪৮-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর জাপানি রাজনীতিবিদ
  বিষয়শ্রেণী:২১শ শতাব্দীর জাপানি রাজনীতিবিদ
  বিষয়শ্রেণী:জাপানের স্বরাষ্ট্রমন্ত্রী
  বিষয়শ্রেণী:ইয়োকোহামা সিটির কাউন্সিলর
  বিষয়শ্রেণী:নিপ্পন কাইগির সদস্য
  বিষয়শ্রেণী:হোসেই বিশ্ববিদ্যালয়ের প্রাক্তন শিক্ষার্থী
  বিষয়শ্রেণী:লিবারেল ডেমোক্র্যাটিক পার্টির (জাপান) রাজনীতিবিদ
title: ইয়োশিহিদে সুগা